# Alexis Claude Clairaut

### Iz Wikipedije, proste enciklopedije

Alexis Claude Clairaut ali Clairault, francoski matematik in astronom, * 7. maj 1713, Pariz, Francija, † 17. maj 1765, Pariz.

## [uredi] Življenje in delo

Njegov oče Jean-Baptiste Clairaut je v Parizu poučeval matematiko in so ga zbrali za člana Berlinske akademije. Alexisova mati Catherine Petit je rodila dvajset otrok, otroštvo pa je preživel le Alexis. Alexisa je učil doma oče. Že zelo zgodaj je bral Evklidove Elemente, z devetimi leti pa je obvladal veliko področij iz algebre in geometrije.

Crairaut je znan po razpravah o obliki Zemlje, gibanju Lune in Halleyjevega kometa. Svoje prvo znanstveno delo o lastnostih štirih krivulj, ki jih je sam odkril, je napisal v 13. letu starosti leta 1726. Šestnajtleten je končal razpravo Recherches sur les courbes a double courbure in jo objavil leta 1731. S to razpravo je z 18. leti postal član Francoske akademije znanosti (Académie des sciences), čeprav je bil še premlad.

Leta 1736 je sodeloval v Maupertuisovi odpravi v Laponsko na polarni krog, ki se je namenila izmeriti dolžino poldnevniškega loka. Pri vrnitvi je leta 1743 objavil svojo razpravo Théorie de la figure de la terre. V tem delu je postavil Crairautov izrek, ki povezuje gravitacijo v točkah na površini vrtečega se elipsoida s tlakom in centrifugalno silo na ekvatorju.

Bil je v sporu z d'Alembertom zaradi d'Alembertove ljubosumnosti njegovega pisanja o Halleyjevemu kometu.

Spretno je našel približno rešitev problema treh teles. Leta 1750 je prejel nagrado sankt-peterburgške akademije za svojo razpravo Théorie de la lune.

Leta 1757 je ponovil Halleyjeve račune tira kometa in pri tem upošteval tudi vplive drugih planetov. Uporabil je matematične postopke, ki jih je 8 let prej izpopolnjeval prav z namenom, da bi se lahko spopadel z nekaterimi astronomskimi problemi. Pri tem sta mu pomagala de Lalande in Lepauteva. Leta 1759 je izračunal perihelij kometa. Našel je enojne rešitve diferencialnih enačb 1. reda, 2. reda in višjih redov.

## [uredi] Glej tudi

- Clairautova enačba
- seznam francoskih astronomov
- seznam francoskih matematikov
- seznam francoskih akademikov
- seznam članov Francoske akademije znanosti

Vzpostavljeno iz »http://sl.wikipedia.org../../../a/l/e/Alexis_Claude_Clairaut_1444.html«

Kategorije: Rojeni leta 1713 | Umrli leta 1765 | Francoski astronomi | Francoski matematiki | Francoski akademiki | Člani Francoske akademije znanosti

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Български
- Deutsch
- English
- Español
- Français
- Italiano
- 日本語
- Русский
- Slovenčina
- Српски / Srpski
- Svenska